钦定古今图书集成/明伦汇编/宫闱典/第088卷 > 阳平公主 下嫁宇文测
## 钦定古今图书集成/明伦汇编/宫闱典/第088卷 > 阳平公主 下嫁宇文测

按《周书宇文测传》，“测字澄镜，太祖之族子也。性沉密，
少笃学，每旬月不窥户牖。起家奉朝请，殿中侍御史，
累迁司徒右长史，安东将军。尚宣武女阳平公主，拜
驸马都尉。性仁恕，好施与，衣食之外，家无蓄积。在洛
阳之日，曾被窃盗，所失物即其妻阳平公主之衣服
也。州县擒盗，并物俱获，测恐此盗坐之以死，乃不认”
焉。遂遇赦得免。盗既感恩，固请为测左右。及测从魏
孝武西迁，事极狼狈，此人亦从测入关，竟无异志。子
该嗣。